
REFERAT
privind  aprobarea  taxei de peiaj pentru utilizare infrastructurii publice locale – drumuri comunale, drumuri forestiere sau alte categorii de drumuri aflate în proprietatea comunei Cleja

Având în vedere prevederile Legii 273/2006 privind finanțele publice locale, republicată cu modificările și completările ulterioare, pentru funcționarea serviciilor publice locale create în interesul persoanelor fizice și juridice, consiliile locale aprobă taxe și tarife speciale. Cuantumul taxelor speciale se stabilesc anual, iar veniturile obținute din acestea se utilizează integral pentru acoperirea cheltuielilor efectuate pentru înființarea serviciilor publice de interes local, precum și pentru finanțarea cheltuielilor curente de întreținere și funcționare a acestor servicii. 
Având în vedere prevederile art. 486 alin. (2) din Legii 227/2015 privind Codul fiscal, cu modificările și completările ulterioare, pentru funcționarea serviciilor publice locale create în interesul persoanelor fizice și juridice, consiliile locale pot institui taxe pentru deţinerea sau utilizarea echipamentelor şi utilajelor destinate obţinerii de venituri care folosesc infrastructura publică locală, pe raza localităţii unde acestea sunt utilizate, precum şi taxe pentru activităţile cu impact asupra mediului înconjurător. 
Instituirea taxei de peiaj pentru utilizare infrastructurii publice locale – drumuri comunale, drumuri forestiere sau alte categorii de drumuri aflate în proprietatea comunei Cleja, are ca scop realizarea de venituri proprii ale administratorului drumului pentru finanțarea lucrărilor de administrare, exploatare, întreținere, consolidare, reparații și modernizare a drumurilor aflate în administrarea sa (tarife prevăzute in Anexa nr. 1).
Solicităm supunerea spre aprobarea Consiliului Local al comunei Cleja și emiterea unei hotărâri, pentru aprobarea taxei de peiaj pentru utilizare infrastructurii publice locale – drumuri comunale, drumuri forestiere sau alte categorii de drumuri aflate în proprietatea comunei Cleja,  care să conțină urmatoarele:
· Se aprobă instituirea taxei de peiaj pentru utilizarea infrastructurii publice locale – drumuri comunale, drumuri forestiere sau alte categorii de drumuri aflate în proprietatea comunei Cleja – folosite de către echipamente, utilaje și vehicule destinate obținerii de venituri, potrivit art. 486 alin. (2) din Codul fiscal, conform Anexei nr. 1, taxă destinată întreținerii și reparării infrastructurii locale de drumuri.
· Se aprobă Procedura de colectare și plată a taxei de peiaj pentru utilizarea infrastructurii publice, inclusiv sancțiunile, conform Anexei 2.

Tarifele vor fi aplicabile în anul 2026 și au ca scop realizarea de venituri proprii ale administratorului drumului pentru finanțarea lucrărilor de administrare, exploatare, întreținere, consolidare, reparații si modernizare a drumurilor aflate în administrarea sa.

